«Մեզ համար շատ կարեւոր են երաժշտական շփումը եւ այն ստեղծագործական մթնոլորտը, որ տիրում է: Բոլորովին անծանոթ երաժիշտներ հավաքվել են ու նվագում են հայ եւ արեւմտաեվրոպացի կոմպոզիտորների ստեղծագործություններ, որոնք գրվել են փողային գործիքների համար: Անշուշտ, արվել են նաեւ որոշակի փոխադրումներ: Մենք ընտրել ենք այնպիսի ստեղծագործություններ, որոնք Հայաստանում գրեթե չեն կատարվում: Հույս ունենք, որ հայ կոմպոզիտորները հատուկ փառատոնի համար կգրեն ստեղծագործություններ»,- մեզ հետ զրույցում ասաց փառատոնի գեղարվեստական ղեկավար եւ դիրիժոր Կարեն Դուրգարյանը: